

**Poslovni susreti firmi ENERGA b2b 2019**

**u okviru 9.međunarodnog sajma energije, rudarstva, zaštite okoliša i**

**prateće industrije ENERGA 2019**

Sarajevska regionalna razvojna agencija SERDA i Evropska poduzetnička mreža u Bosni i Hercegovini (EEN) uz podršku Privredne komore FBiH, Fondacije za razvoj odnosa BiH i Turske – BIGMEV, Tuzlanskog sajma, te brojnih međunarodnih organizacija i agencija za podršku biznisu iz Evropske unije i regiona organizuje poslovne susrete firmi u okviru 9.međunarodnog sajma energije, rudarstva, zaštite okoliša i prateće industrije **ENERGA 2019** (11. – 13.06.2019.). Za više informacija o sajmu posjetite <http://energa.ba/>

Poslovni susreti firmi **ENERGA b2b 2019** **će se održati 11. i 12. juna 2019.god. u Centru Skenderija, Sarajevo** i imaju za cilj da podrže kompanije u pronalasku internacionalnih partnera na sajmu. Učesnici mogu ugovoriti sastanke sa potencijalnim partnerima u skladu sa svojim potrebama i interesima, te direktno razgovarati o mogućnostima saradnje.

U proteklim godinama sajam i prateća konferencija **ENERGA** svojim sadržajima i strukturom učesnika potvrdili su se kao uspješan i atraktivan poslovni događaj, te svrstali među najznačajnije manifestacije u oblasti energetike u regiji. Sajam **ENERGA** je mjesto susreta uglednih domaćih i inostranih kompanija na kojem se prezentiraju trendovi, te raznovrsna istraživačka i proizvodna ostvarenja u oblastima proizvodnje i distribucije električne energije, fosilnih goriva, obnovljivih izvora energije, energetske učinkovitosti, prateće industrije (metalska, mašinska, građevinska i inžinjering), kao i različiti oblici poslovne saradnje, domaćih i inostranih kompanija.

Svjesni činjenice da inovativnost i tehnološki napredak čini osnovicu za dalji razvoj sektora, za 9. izdanje ENERGA najavljujemo veće prisustvo studenata, mladih stručnjaka i „start-up“ kompanija koji će kroz posebno osmišljen program, sesije i dizajnirani sajamski izložbeni prostor moći prezentovati svoje poslovne ideje i projekte.

Agencija ZEDA kao član Konzorcija Evropske poduzetničke mreže je koorganizator poslovnih susreta koji će se realizovati u okviru ENERGA 2019.

**Tematske oblasti poslovnih susreta:**

* Energija
* Elektrika i elektronika
* Rudarstvo
* Zaštita okoliša
* Metali i proizvodi od metala
* Autoindustrija
* Mašine i uređaji
* Građevinarstvo i građevinski materijali
* Inžinjering, dizajn i konsalting
* Žensko poduzetništvo

**Zašto učestvovati:**

Učešće na poslovnim susretima je **besplatno** i uključuje:

* Raspored sastanaka za svaku pojedinačnu firmu (prethodno ugovoreni 25-minutni bilateralni sastanci)
* Informativni paket dostavljen na dan poslovnih susreta
* Poslovna podrška osoblja Evropske poduzetničke mreže u BiH (EEN) prije, tokom i nakon poslovnih susreta

Oficijelni jezik događaja: engleski

**Mjesto poslovnih susreta:**

Centar Skenderija, Terezija bb, Sarajevo, Bosna i Hercegovina

**Agenda 11. juni 2019:**

11:00 – 12:30 Ceremonija svečanog otvaranja sajma **ENERGA 2019**

12:30 – 13:00 Registracija učesnika poslovnih susreta **ENERGA b2b 2019**

i dodjela rasporeda sastanaka

13:00 – 16:00 Bilateralni sastanci firmi

**Agenda 12. juni 2019:**

11:00 – 13:00 Bilateralni sastanci firmi

**Rokovi:**

* 10. juni 2019: Elektronska registracija učesnika

(unošenje profila firmi na web stranicu poslovnih susreta)

* 3. - 10. juni 2019: Izbor profila potencijalnih partnera i rezervacija B2B sastanaka na web

stranici poslovnih susreta

* 11. i 12. juni 2019: Poslovni susreti firmi **ENERGA b2b 2019**

Besplatno se registrujte za učešće na poslovnim susretima i rezervišite svoje sastanke na stranici: <http://energa2019.talkb2b.net>

Za dodatne informacije i pomoć prilikom registracije kontaktirajte Sarajevsku regionalnu razvojnu agenciju SERDA, odjel Evropske poduzetničke mreže u BiH, kontakt osoba: Aida Džamalija Duran, tel: +387 33 652 935, e-mail: [aida@serda.ba](mailto:aida@serda.ba)